ಬಿಸಿಸಿಐ ಕೋವಿಡ್19 ಕಾರ್ಯಾಪಡೆಯಲ್ಲಿ ರಾಹುಲ್ ದ್ರಾವಿಡ್ ಭಾರತೀಯ ಕ್ರಿಕೆಟ್ ಅಕಾಡೆಮಿಯಲ್ಲಿ ಕೋವಿಡ್19 ಕಾರ್ಯಾಪಡೆ ರಚಿಸಲು ಬಿಸಿಸಿಐ ನಿರ್ಧರಿಸಿದ್ದು, ಈ ಕಾರ್ಯಾಪಡೆಯಲ್ಲಿ ಮಾಜಿ ಕ್ರಿಕೆಟಿಗ ರಾಹುಲ್ ದ್ರಾವಿಡ್ ಸೇರಿದಂತೆ ಮಾಜಿ ಕ್ರಿಕೆಟಿಗರನ್ನು ನೇಮಿಸಲು ಉದ್ದೇಶಿಸಿದೆ. ರಾಹುಲ್ ದ್ರಾವಿಡ್ ಕೋವಿಡ್19 ಕಾರ್ಯಾಪಡೆಯ ನೇತೃತ್ವ ವಹಿಸುವ ಸಾಧ್ಯತೆ ಇದ್ದು, ಆಟಗಾರರು ತರಬೇತಿಗೆ ಹಾಜರಾಗುವ ಮುನ್ನ ಕಾರ್ಯಾಪಡೆಯ ಗಮನಕ್ಕೆ ತರಬೇಕಿದ್ದು, ಅಗತ್ಯ ಮುಂಜಾಗೃತಾ ಕ್ರಮಗಳ ಬಗ್ಗೆ ಮಾಹಿತಿ ನೀಡಬೇಕಾಗುತ್ತದೆ. ಕಾರ್ಯಾಪಡೆಯಲ್ಲಿ ಮಾಜಿ ಕ್ರಿಕೆಟಿಗರಾಗಿ ರಾಹುಲ್ ದ್ರಾವಿಡ್, ಮೆಡಿಕಲ್ ಆಫೀಸರ್, ಹೈಜಿನ್ ಆಫೀಸರ್ ಮತ್ತು ಬಿಸಿಸಿಐ ಎಜಿಎಂ ಮತ್ತು ಕ್ರಿಕೆಟ್ ಕಾರ್ಯಾಚರಣೆಯ ಅಧಿಕಾರಿಗಳು ಇರಲಿದ್ದಾರೆ. ಭಾರತ ತಂಡದ ಆಟಗಾರರ ಜೊತೆ ನಿರಂತರ ಸಂಪರ್ಕದಲ್ಲಿರುವ ಈ ಕಾರ್ಯಾಪಡೆ, ತರಬೇತಿ ಸೇರಿದಂತೆ ಪ್ರತಿದಿನ ಕೈಗೊಳ್ಳಬೇಕಾದ ಕ್ರಮಗಳು, ಕಾರ್ಯಕ್ರಮಗಳ ವಿವರ, ಮುಂಜಾಗೃತಾ ಕ್ರಮಗಳ ವಿವರ ಸೇರಿದಂತೆ ಕೊರೊನಾದಿಂದ ಆಟಗಾರರು ದೂರವಿರಲು ಬೇಕಾದ ಕ್ರಮಗಳ ಬಗ್ಗೆ ಗಮನ ಹರಿಸಲಿದೆ.